title: Provedbena odluka Komisije (EU) 2016/1049 оd 27. lipnja 2016. o utvrđivanju financijskog doprinosa Unije za izdatke nastale u Cipru u 2013. za financiranje hitnih mjera suzbijanja newcastleske bolesti (priopćeno pod brojem dokumenta C(2016) 3857)

text:
               29.6.2016

               HR

               Službeni list Europske unije

               L 170/69

         PROVEDBENA ODLUKA KOMISIJE (EU) 2016/1049
   оd 27. lipnja 2016.
   o utvrđivanju financijskog doprinosa Unije za izdatke nastale u Cipru u 2013. za financiranje hitnih mjera suzbijanja newcastleske bolesti

         (priopćeno pod brojem dokumenta C(2016) 3857)

   (Vjerodostojan je samo tekst na grčkom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (1), a posebno njezin članak 36. stavak 4.,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (2), a posebno njezin članak 84. stavak 2., članak 121. stavak 1. i članak 133. stavak 2.,
   budući da:

               (1)

               Uredbom Komisije (EZ) br. 349/2005 (3) utvrđuju se pravila za isplatu financijskog doprinosa Unije za hitne mjere iskorjenjivanja određenih bolesti životinja, uključujući newcastlesku bolest. Člankom 7. te Uredbe utvrđuju se dokumenti koje podnosi država članica koja upućuje zahtjev za financijski doprinos Unije te rokovi za dostavu tih dokumenata.

               (2)

               Provedbenom odlukom Komisije 2013/724/EU (4) predviđa se financijski doprinos Unije Cipru za troškove koje je ta država članica imala pri poduzimanju mjera suzbijanja newcastleske bolesti u 2013. u skladu s Odlukom Vijeća 2009/470/EZ (5). U skladu s tim prvi obrok u iznosu od 250 000,00 EUR isplaćen je toj državi članici za troškove nastale 2013. kao dio financijskog doprinosa Unije. Osim toga, Provedbenom odlukom 2013/724/EU predviđa se da se iznos financijskog doprinosa Unije utvrđuje naknadnom odlukom koju je potrebno donijeti u skladu s postupkom iz navedene Odluke.

               (3)

               Uredbom (EU) br. 652/2014 predviđaju se plaćanja državama članicama u tim okolnostima. U tom pogledu predviđa se donošenje provedbenih akata kojima se utvrđuje financijski doprinos. Osim toga, tom je Uredbom stavljena izvan snage Odluka 2009/470/EZ, a upućivanja na tu Odluku tumače se kao upućivanja na Uredbu (EU) br. 652/2014.

               (4)

               Provedbenom odlukom 2013/724/EU ispunjeni su zahtjevi Uredbe (EU, Euratom) br. 966/2012, a posebno njezin članak 84.

               (5)

               Cipar je 13. veljače 2014. podnio Komisiji službeni zahtjev za povrat troškova popraćen financijskim izvješćem, popratnim dokumentima i epidemiološkim izvješćem o svakom pojedinačnom gospodarstvu na kojem su životinje zaklane i uništene. Zahtjev za isplatu naknade iznosi 355 361,23 EUR.

               (6)

               Nakon ex ante revizije na licu mjesta koju je provela nadležna revizorska služba, neprihvatljivim za financijski doprinos Unije smatrao se izdatak u iznosu od 81 156,54 EUR. Stoga bi se financijski doprinos Unije trebao utvrditi u iznosu od 274 204,69 EUR. Uz već isplaćeni prvi obrok trebalo bi odobriti i konačni dodatni obrok u iznosu od 24 204,69 EUR.

               (7)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   1.   Financijski doprinos Unije za izdatke nastale u Cipru u 2013. za financiranje hitnih mjera suzbijanja newcastleske bolesti utvrđuje se u iznosu od 274 204,69 EUR.
   2.   Preostali iznos financijskog doprinosa Unije koji treba platiti Cipru utvrđuje se u iznosu od 24 204,69 EUR.
   Članak 2.
   Ova je Odluka upućena Republici Cipru.

      Sastavljeno u Bruxellesu 27. lipnja 2016.

            Za Komisiju

         Vytenis ANDRIUKAITIS

            Član Komisije

      (1)  SL L 189, 27.6.2014., str. 1.

      (2)  SL L 298, 26.10.2012., str. 1.

      (3)  Uredba Komisije (EZ) br. 349/2005 od 28. veljače 2005. o utvrđivanju pravila o financiranju hitnih mjera i kampanje za suzbijanje određenih bolesti životinja u okviru Odluke Vijeća 90/424/EEZ (SL L 55, 1.3.2005., str. 12.).

      (4)  Provedbena odluka Komisije 2013/724/EU оd 5. prosinca 2013. o financijskom doprinosu Unije za hitne mjere suzbijanja newcastleske bolesti na Cipru 2013. (SL L 328, 7.12.2013., str. 121.).

      (5)  Odluka Vijeća 2009/470/EZ od 25. svibnja 2009. o troškovima u području veterinarstva (SL L 155, 18.6.2009., str. 30.).


title: Provedbena odluka Komisije (EU) 2017/1208 оd 4. srpnja 2017. o odobravanju stavljanja na tržište proizvoda koji sadržavaju genetski modificirani pamuk GHB119 (BCS-GHØØ5-8) ili se sastoje ili su proizvedeni od njega, na temelju Uredbe (EZ) br. 1829/2003 Europskog parlamenta i Vijeća o genetski modificiranoj hrani i hrani za životinje (priopćeno pod brojem dokumenta C(2017) 4457) (Tekst značajan za EGP. )

text:
               6.7.2017

               HR

               Službeni list Europske unije

               L 173/23

         PROVEDBENA ODLUKA KOMISIJE (EU) 2017/1208
   оd 4. srpnja 2017.
   o odobravanju stavljanja na tržište proizvoda koji sadržavaju genetski modificirani pamuk GHB119 (BCS-GHØØ5-8) ili se sastoje ili su proizvedeni od njega, na temelju Uredbe (EZ) br. 1829/2003 Europskog parlamenta i Vijeća o genetski modificiranoj hrani i hrani za životinje

         (priopćeno pod brojem dokumenta C(2017) 4457)

   (Vjerodostojan je samo tekst na francuskom i na nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 7. stavak 3. i članak 19. stavak 3.,
   budući da:

               (1)

               U skladu s člancima 5. i 17. Uredbe (EZ) br. 1829/2003 društvo Bayer 25. ožujka 2011. podnijelo je nadležnom tijelu Nizozemske zahtjev za stavljanje na tržište hrane, sastojaka hrane i hrane za životinje koji sadržavaju pamuk GHB119 ili se sastoje ili su proizvedeni od njega („zahtjev”). Zahtjev obuhvaća i stavljanje na tržište genetski modificiranog pamuka GHB119 u proizvodima koji se sastoje od njega ili ga sadržavaju za druge namjene, osim kao hrana i hrana za životinje, koje su odobrene za druge vrste pamuka, osim za uzgoj.

               (2)

               U skladu s člankom 5. stavkom 5. i člankom 17. stavkom 5. Uredbe (EZ) br. 1829/2003 zahtjev je uključivao podatke i informacije koji se zahtijevaju na temelju priloga III. i IV. Direktivi 2001/18/EZ Europskog parlamenta i Vijeća (2) te informacije i zaključke o procjeni rizika provedenoj u skladu s načelima utvrđenima u Prilogu II. toj direktivi. Zahtjev je sadržavao i plan praćenja učinaka na okoliš u skladu s Prilogom VII. Direktivi 2001/18/EZ.

               (3)

               Europska agencija za sigurnost hrane („EFSA”) 21. listopada 2016. dala je pozitivno mišljenje u skladu s člancima 6. i 18. Uredbe (EZ) br. 1829/2003 (3). EFSA je zaključila da je genetski modificirani pamuk GHB119, kako je opisan u zahtjevu, jednako siguran i hranjiv kao konvencionalni pamuk kad je riječ o mogućim učincima na zdravlje ljudi i životinja i na okoliš u kontekstu područja primjene.

               (4)

               EFSA je u svojemu mišljenju uzela u obzir sva specifična pitanja i dvojbe država članica koji su izneseni u okviru savjetovanja s nacionalnim nadležnim tijelima, kako je predviđeno u članku 6. stavku 4. i članku 18. stavku 4. Uredbe (EZ) br. 1829/2003.

               (5)

               EFSA je zaključila i da je plan praćenja učinaka na okoliš, koji je dostavio podnositelj zahtjeva i koji se sastoji od općeg plana nadzora, u skladu s predviđenom namjenama proizvodâ.

               (6)

               Uzimajući u obzir navedeno trebalo bi odobriti proizvode koji sadržavaju genetski modificirani pamuk GHB119 ili se sastoje ili su proizvedeni od njega.

               (7)

               U skladu s Uredbom (EZ) br. 65/2004 (4) pamuku GHB119 trebalo bi dodijeliti jedinstveni identifikacijski kôd.

               (8)

               Na temelju mišljenja EFSA-e čini se da za proizvode obuhvaćene ovom Odlukom nisu potrebni posebni zahtjevi za označivanje, osim onih utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 Europskog parlamenta i Vijeća (5). Međutim, kako bi se zajamčilo da se ti proizvodi upotrebljavaju u okviru granica odobrenja dodijeljenoga ovom Odlukom, pri označivanju proizvoda koji sadržavaju pamuk GHB119 ili se sastoje od njega, osim prehrambenih proizvoda, trebalo bi jasno istaknuti da se predmetni proizvodi ne smiju upotrebljavati za uzgoj.

               (9)

               Nositelj odobrenja trebao bi podnositi godišnja izvješća o provedbi i rezultatima aktivnosti utvrđenih u planu praćenja učinaka na okoliš. Te bi rezultate trebalo dostaviti u skladu sa zahtjevima standardnog obrasca za izvješćivanje utvrđenima u Odluci Komisije 2009/770/EZ (6). Uzimajući u obzir mišljenje EFSA-e, nije opravdano uvođenje posebnih uvjeta za zaštitu posebnih ekosustava/okoliša i/ili geografskih područja, kako je predviđeno u članku 6. stavku 5. točki (e) i članku 18. stavku 5. točki (e) Uredbe (EZ) br. 1829/2003.

               (10)

               Sve relevantne informacije o odobrenju proizvodâ trebalo bi upisati u registar Zajednice genetski modificirane hrane i hrane za životinje, kako je predviđeno Uredbom (EZ) br. 1829/2003.

               (11)

               O ovoj je Odluci potrebno obavijestiti stranke Kartagenskog protokola o biološkoj sigurnosti uz Konvenciju o biološkoj raznolikosti mehanizmom za razmjenu informacija o biološkoj sigurnosti, u skladu s člankom 9. stavkom 1. i člankom 15. stavkom 2. točkom (c) Uredbe (EZ) br. 1946/2003 Europskog parlamenta i Vijeća (7).

               (12)

               Stalni odbor za bilje, životinje, hranu i hranu za životinje nije donio mišljenje u roku koji je odredio njegov predsjednik. Smatralo se potrebnim donijeti ovaj provedbeni akt te ga je predsjednik odbora podnio žalbenom odboru na daljnje razmatranje. Žalbeni odbor nije donio mišljenje,

         DONIJELA JE OVU ODLUKU:
   Članak 1.
   Genetski modificirani organizam i jedinstveni identifikacijski kôd
   Genetski modificiranom pamuku (Gossypium hirsutum L.) GHB119, kako je naveden u točki (b) Priloga ovoj Odluci, dodjeljuje se jedinstveni identifikacijski kôd BCS-GHØØ5-8, u skladu s Uredbom (EZ) br. 65/2004.
   Članak 2.
   Odobrenje
   Za potrebe članka 4. stavka 2. i članka 16. stavka 2. Uredbe (EZ) br. 1829/2003 i u skladu s uvjetima utvrđenima u ovoj Odluci odobravaju se sljedeći proizvodi:

               (a)

               hrana i sastojci hrane koji sadržavaju pamuk GHB119 ili se sastoje ili su proizvedeni od njega;

               (b)

               hrana za životinje koja sadržava pamuk GHB119 ili se sastoji ili je proizvedena od njega;

               (c)

               pamuk GHB119 u proizvodima koji ga sadržavaju ili se sastoje od njega za druge namjene od onih iz točaka (a) i (b), osim za uzgoj.

         Članak 3.
   Označivanje
   1.   Za potrebe zahtjeva za označivanje utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” jest „pamuk”.
   2.   Na etiketi proizvodâ koji sadržavaju pamuk GHB119 ili se sastoje od njega, osim proizvoda iz članka 2. točke (a), i u dokumentima koji ih prate navodi se „nije za uzgoj”.
   Članak 4.
   Praćenje učinaka na okoliš
   1.   Nositelj odobrenja osigurava uspostavu i provedbu plana praćenja učinaka na okoliš, kako je utvrđeno u točki (h) Priloga.
   2.   Nositelj odobrenja Komisiji podnosi godišnja izvješća o provedbi i rezultatima aktivnosti utvrđenih u planu praćenja u skladu s Odlukom 2009/770/EZ.
   Članak 5.
   Registar Zajednice
   Informacije iz Priloga ovoj Odluci upisuju se u registar Zajednice genetski modificirane hrane i hrane za životinje, kako je predviđeno u članku 28. Uredbe (EZ) br. 1829/2003.
   Članak 6.
   Nositelj odobrenja
   Nositelj je odobrenja društvo Bayer CropScience NV, Belgija, koje je zastupnik društva Bayer CropScience LP, Sjedinjene Američke Države.
   Članak 7.
   Valjanost
   Ova se Odluka primjenjuje u razdoblju od deset godina od datuma njezina priopćivanja.
   Članak 8.
   Adresat
   Ova je Odluka upućena društvu Bayer CropScience NV, J.E. Mommaertslaan 14, 1831, Diegem, Belgija.

      Sastavljeno u Bruxellesu 4. srpnja 2017.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  Direktiva 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (SL L 106, 17.4.2001., str. 1.).

      (3)  EFSA-ino povjerenstvo za GMO (EFSA-ino povjerenstvo za genetski modificirane organizme), 2016. Znanstveno mišljenje o zahtjevu (EFSA-GMO-NL-2011-96), koji je podnijelo društvo Bayer CropScience AG, za stavljanje na tržište genetski modificiranog pamuka GHB119, otpornog na insekte i tolerantnog na herbicide, za uporabu u hrani i hrani za životinje, uvoz i preradu u skladu s Uredbom (EZ) br. 1829/2003. EFSA Journal 2016.;14(10):4586, 27 str. doi:10.2903/j.efsa.2016.4586.

      (4)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).

      (5)  Uredba (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama i izmjeni Direktive 2001/18/EZ (SL L 268, 18.10.2003., str. 24.).

      (6)  Odluka Komisije 2009/770/EZ od 13. listopada 2009. o utvrđivanju standardnih obrazaca za izvješćivanje o rezultatima praćenja namjernog uvođenja genetski modificiranih organizama u okoliš, kao proizvoda ili u sastavu proizvoda, za potrebe stavljanja na tržište, u skladu s Direktivom 2001/18/EZ Europskog parlamenta i Vijeća (SL L 275, 21.10.2009., str. 9.).

      (7)  Uredba (EZ) br. 1946/2003 Europskog parlamenta i Vijeća od 15. srpnja 2003. o prekograničnom prijenosu genetski modificiranih organizama (SL L 287, 5.11.2003., str. 1.).

      PRILOG
      (a)   Nositelj odobrenja:

                  Naziv

                  :

                  Bayer CropScience NV.

                  Adresa

                  :

                  J.E. Mommaertslaan 14, 1831, Diegem, Belgija.

            U ime društva Bayer CropScience LP – 2 T.W. Alexander Drive – P.O. Box 12014 – Research Triangle Park – RTP, North Carolina 27709 – Sjedinjene Američke Države.
      (b)   Opis i specifikacija proizvodâ:

                  1.

                  hrana i sastojci hrane koji sadržavaju genetski modificirani pamuk BCS-GHØØ5-8 ili se sastoje ili su proizvedeni od njega;

                  2.

                  hrana za životinje koja sadržava genetski modificirani pamuk BCS-GHØØ5-8 ili se sastoji ili je proizvedena od njega;

                  3.

                  genetski modificirani pamuk BCS-GHØØ5-8 u proizvodima koji ga sadržavaju ili se sastoje od njega za druge namjene od onih iz točaka 1. i 2., osim za uzgoj.

            BCS-GHØØ5-8, kako je opisan u zahtjevu, eksprimira protein PAT, koji uzrokuje toleranciju na herbicide na bazi amonijeva glufosinata, i protein Cry2Ae, koji uzrokuje otpornost na određene štetočine iz reda Lepidoptera;
      (c)   Označivanje:

                  1.

                  Za potrebe zahtjeva za označivanje utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” jest „pamuk”.

                  2.

                  Na etiketi proizvodâ koji sadržavaju pamuk obuhvaćen ovom Odlukom ili se sastoje od njega, osim proizvodâ iz članka 2. točke (a), i u dokumentima koji ih prate navodi se „nije za uzgoj”.

            (d)   Metoda detekcije:

                  1.

                  specifična kvantitativna metoda za detekciju pamuka BCS-GHØØ5-8 na temelju lančane reakcije s polimerazom (PCR) u stvarnom vremenu;

                  2.

                  potvrdio referentni laboratorij EU-a osnovan na temelju Uredbe (EZ) br. 1829/2003 na genomskom DNK-u dobivenom iz sjemena pamuka BCS-GHØØ5-8, objavljeno na http://gmo-crl.jrc.ec.europa.eu/statusofdossiers.aspx.

                  3.

                  referentni materijal: ERM-BF428 dostupan preko Zajedničkog istraživačkog centra (ZIC) Europske komisije, na https://crm.irmm.jrc.ec.europa.eu/jrc/en/reference-materials/catalogue.

            (e)   Jedinstveni identifikacijski kôd:

      BCS-GHØØ5-8
      (f)   Informacije koje se zahtijevaju na temelju Priloga II. Kartagenskom protokolu o biološkoj sigurnosti uz Konvenciju o biološkoj raznolikosti:

      [Mehanizam za razmjenu informacija o biološkoj sigurnosti, broj evidencijske oznake: objavljuje se u registru Zajednice genetski modificirane hrane i hrane za životinje nakon priopćenja.]
      (g)   Uvjeti ili ograničenja za stavljanje na tržište proizvodâ, njihovu uporabu odnosno rukovanje njima:

      Nije potrebno.
      (h)   Plan praćenja učinaka na okoliš:

      Plan praćenja učinaka na okoliš u skladu s Prilogom VII. Direktivi 2001/18/EZ.
      [Poveznica: plan se objavljuje u registru Zajednice genetski modificirane hrane i hrane za životinje.]
      (i)   Zahtjevi za praćenje uporabe hrane u ljudskoj prehrani nakon stavljanja na tržište

      Nije potrebno.

         Napomena: S vremenom će možda biti potrebno izmijeniti poveznice na relevantne dokumente. Te će se izmjene učiniti javno dostupnima ažuriranjem registra Zajednice genetski modificirane hrane i hrane za životinje.


title: Provedbena odluka Komisije (EU) 2015/683 оd 24. travnja 2015. o odobravanju stavljanja na tržište proizvoda koji sadržavaju genetski modificirani kukuruz MON 87460 (MON 8746Ø-4), koji se sastoje ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (priopćeno pod brojem dokumenta C(2015) 2749) (Tekst značajan za EGP)

text:
               30.4.2015

               HR

               Službeni list Europske unije

               L 112/1

         PROVEDBENA ODLUKA KOMISIJE (EU) 2015/683
   оd 24. travnja 2015.
   o odobravanju stavljanja na tržište proizvoda koji sadržavaju genetski modificirani kukuruz MON 87460 (MON 8746Ø-4), koji se sastoje ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća

         (priopćeno pod brojem dokumenta C(2015) 2749)

   (Vjerodostojni su samo tekstovi na francuskom i nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 7. stavak 3. i članak 19. stavak 3.,
   budući da:

               (1)

               Dana 29. svibnja 2009. Monsanto Europe S.A. je nadležnom tijelu Nizozemske u skladu s člancima 5. i 17. Uredbe (EZ) br. 1829/2003 podnio zahtjev za stavljanje na tržište hrane, sastojaka hrane i hrane za životinje koji sadržavaju kukuruz MON 87460, sastoje se ili su proizvedeni od njega („zahtjev”).

               (2)

               Zahtjev obuhvaća i stavljanje na tržište kukuruza MON 87460 u proizvodima koji se sastoje od njega ili ga sadržavaju te se, osim za hranu i hranu za životinje, koristi kao i ostali kukuruz, osim uzgoja.

               (3)

               U skladu s člankom 5. stavkom 5. i člankom 17. stavkom 5. Uredbe (EZ) br. 1829/2003 zahtjev sadržava podatke i informacije koji su potrebni prema prilozima III. i IV. Direktivi 2001/18/EZ Europskog parlamenta i Vijeća (2) te informacije i zaključke o procjeni rizika provedenoj sukladno načelima utvrđenima u Prilogu II. Direktivi 2001/18/EZ. Zahtjev sadržava i plan praćenja učinaka na okoliš u skladu s Prilogom VII. Direktivi 2001/18/EZ.

               (4)

               Europska agencija za sigurnost hrane („EFSA”) dala je 15. studenoga 2012. pozitivno mišljenje u skladu s člancima 6. i 18. Uredbe (EZ) br. 1829/2003. Zaključila je da je kukuruz MON 87460, kako je opisano u zahtjevu, jednako siguran s obzirom na moguće učinke na zdravlje ljudi i životinja odnosno na okoliš kao njegov konvencionalni ekvivalent i genetski nemodificirane referentne vrste, u pogledu njegove predviđene namjene. EFSA je provela posebnu procjenu rizika, povezanu s prisutnošću markera otpornosti na antibiotik gen nptII u kukuruzu MON 87460. Detaljnom analizom rizikâ povezanih s teoretski mogućim horizontalnim prijenosom gena nije utvrđen razlog za zabrinutost u pogledu sigurnosti zdravlja ljudi ili životinja te sigurnosti za okoliš u okviru predviđene namjene kukuruza MON 87460. EFSA je u svojem mišljenju uzela u obzir sva posebna pitanja i dvojbe država članica koje su iznesene u okviru savjetovanja s nacionalnim nadležnim tijelima, kako je predviđeno u članku 6. stavku 4. i članku 18. stavku 4. te Uredbe.

               (5)

               U svojem mišljenju EFSA je zaključila i da je plan praćenja stanja okoliša koji je dostavio podnositelj zahtjeva, i koji se sastoji od općeg plana nadzora, u skladu s predviđenim namjenama proizvoda.

               (6)

               Uzimajući u obzir navedeno, potrebno je izdati odobrenje za proizvode koji sadržavaju, koji se sastoje ili su proizvedeni od kukuruza MON 87460, kako je opisano u zahtjevu (u daljnjem tekstu: „proizvodi”).

               (7)

               Svakom bi genetski modificiranom organizmu (u daljnjem tekstu „GMO”) trebalo dodijeliti jedinstveni identifikacijski kôd, kako je predviđeno u Uredbi Komisije (EZ) br. 65/2004 (3).

               (8)

               Na temelju mišljenja EFSA-e, nisu potrebni posebni zahtjevi označivanja za hranu, sastojke hrane i hranu za životinje koja sadržava kukuruz MON 87460 ili je proizvedena od njega, osim onih koji su predviđeni u članku 13. stavku 1. i članku 25. stavku 2. Uredbe (EZ) br. 1829/2003. Ipak, kako bi se zajamčila uporaba proizvodâ u okviru granica odobrenja predviđenih ovom Odlukom, pri označivanju proizvoda koji sadržavaju ili se sastoje od GMO-a, osim prehrambenih proizvoda za koje je zatraženo odobrenje, trebalo bi jasno istaknuti da se proizvodi u pitanju ne smiju koristiti za uzgoj.

               (9)

               U članku 4. stavku 6. Uredbe (EZ) br. 1830/2003 Europskog parlamenta i Vijeća (4) utvrđeni su zahtjevi označivanja za proizvode koji sadržavaju ili se sastoje od GMO-a. Zahtjevi sljedivosti za proizvode koji sadržavaju ili se sastoje od GMO-a utvrđeni su u članku 4. stavcima 1. do 5., a za hranu i hranu za životinje proizvedenu od GMO-a u članku 5. te Uredbe.

               (10)

               Nositelj odobrenja trebao bi podnositi godišnja izvješća o provedbi i rezultatima aktivnosti utvrđenih u planu praćenja učinaka na okoliš. Te bi rezultate trebalo dostaviti u skladu s Odlukom Komisije 2009/770/EZ (5). Uzimajući u obzir mišljenje EFSA-e, nije opravdano uvođenje posebnih uvjeta i ograničenja za stavljanje na tržište i/ili posebnih uvjeta i ograničenja za uporabu i rukovanje, uključujući zahtjeve za nadzor uporabe hrane i hrane za životinje nakon stavljanja na tržište, niti posebnih uvjeta za zaštitu posebnih ekosustava/okoliša i/ili geografskih područja, kako je predviđeno u članku 6. stavku 5. točki (e) i članku 18. stavku 5. Uredbe (EZ) br. 1829/2003.

               (11)

               Sve relevantne informacije o odobrenju proizvodâ trebalo bi upisati u registar EU-a genetski modificirane hrane i hrane za životinje, kako je predviđeno u Uredbi (EZ) br. 1829/2003.

               (12)

               O ovoj je Odluci potrebno obavijestiti stranke Kartagenskog protokola o biološkoj sigurnosti uz Konvenciju o biološkoj raznolikosti Mehanizmom za razmjenu informacija o biološkoj sigurnosti, sukladno članku 9. stavku 1. i članku 15. stavku 2. točki (c) Uredbe (EZ) br. 1946/2003 Europskog parlamenta i Vijeća (6).

               (13)

               S podnositeljem zahtjeva obavljeno je savjetovanje o mjerama predviđenima ovom Odlukom.

               (14)

               Stalni odbor za prehrambeni lanac i zdravlje životinja nije donio mišljenje u roku koji je odredio njegov predsjednik. Provedbeni akt smatrao se potrebnim i predsjednik Odbora podnio je nacrt provedbenog akta žalbenom odboru na daljnje razmatranje. Žalbeni odbor nije donio mišljenje,

         DONIJELA JE OVU ODLUKU:
   Članak 1.
   Genetski modificirani organizam i jedinstveni identifikacijski kod
   Genetski modificiranom kukuruzu (Zea mays L.) MON 87460, kako je utvrđeno u točki (b) Priloga ovoj Odluci, dodjeljuje se jedinstveni identifikacijski kôd MON 8746Ø-4, kako je predviđeno u Uredbi (EZ) br. 65/2004.
   Članak 2.
   Odobrenje
   Odobrenje u smislu članka 4. stavka 2. i članka 16. stavka 2. Uredbe (EZ) br. 1829/2003 daje se za sljedeće proizvode, u skladu s uvjetima utvrđenima u ovoj Odluci:

               (a)

               hrana i sastojci hrane koji sadržavaju kukuruz MON 8746Ø-4, koji se sastoje ili su proizvedeni od njega;

               (b)

               hrana za životinje koja sadržava kukuruz MON 8746Ø-4, koja se sastoji ili je proizvedena od njega;

               (c)

               kukuruz MON 8746Ø-4 u proizvodima koji ga sadržavaju ili se od njega sastoje te se koriste za namjene koje nisu navedene u točkama (a) i (b), osim uzgoja.

         Članak 3.
   Označivanje
   1.   Za potrebe zahtjeva označivanja utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” je „kukuruz”.
   2.   Riječi „ne za uzgoj” moraju biti navedene na oznaci i u popratnim dokumentima proizvodâ koji sadržavaju kukuruz MON 8746Ø-4 ili se sastoje od njega, osim proizvodâ iz članka 2. točke (a).
   Članak 4.
   Praćenje učinaka na okoliš
   1.   Nositelj odobrenja pobrinut će se za uspostavu i provedbu plana praćenja učinaka na okoliš, kako je utvrđeno u točki (h) Priloga.
   2.   Nositelj odobrenja Komisiji podnosi godišnja izvješća o provedbi i rezultatima aktivnosti utvrđenih u planu praćenja u skladu s Odlukom 2009/770/EZ.
   Članak 5.
   Registar EU-a
   Informacije iz Priloga ovoj Odluci upisuju se u registar EU-a genetski modificirane hrane i hrane za životinje, kako je predviđeno u članku 28. Uredbe (EZ) br. 1829/2003.
   Članak 6.
   Nositelj odobrenja
   Nositelj odobrenja je Monsanto Europe S. A., Belgija, koji zastupa Monsanto Company, Sjedinjene Američke Države.
   Članak 7.
   Valjanost
   Ova se Odluka primjenjuje u razdoblju od 10 godina od dana objave.
   Članak 8.
   Adresat
   Ova je Odluka upućena trgovačkom društvu Monsanto Europe S.A., Avenue de Tervuren 270-272, B-1150 Bruxelles, Belgija.

      Sastavljeno u Bruxellesu 24. travnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  Direktiva 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (SL L 106, 17.4.2001., str. 1.).

      (3)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).

      (4)  Uredba (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama i izmjeni Direktive 2001/18/EZ (SL L 268, 18.10.2003., str. 24.).

      (5)  Odluka Komisije 2009/770/EZ od 13. listopada 2009. o utvrđivanju standardnih obrazaca za izvješćivanje o rezultatima praćenja namjernog uvođenja u okoliš genetski modificiranih organizama, kao proizvoda ili u sastavu proizvoda, za potrebe stavljanja na tržište, u skladu s Direktivom 2001/18/EZ Europskog parlamenta i Vijeća (SL L 275, 21.10.2009., str. 9.).

      (6)  Uredba (EZ) br. 1946/2003 Europskog parlamenta i Vijeća od 15. srpnja 2003. o prekograničnom prijenosu genetski modificiranih organizama (SL L 287, 5.11.2003., str. 1.).

      PRILOG
      (a)   Podnositelj zahtjeva i nositelj odobrenja

                  Naziv

                  :

                  Monsanto Europe S.A.

                  Adresa

                  :

                  Avenue de Tervuren 270-272, B-1150 Bruxelles, Belgija

            u ime Monsanto Company – 800 N. Lindbergh Boulevard – St. Louis, Missouri 63167, Sjedinjene Američke Države.
      (b)   Opis i specifikacija proizvodâ

                  1.

                  hrana i sastojci hrane koji sadržavaju kukuruz MON 8746Ø-4, koji se sastoje ili su proizvedeni od njega;

                  2.

                  hrana za životinje koja sadržava kukuruz MON 8746Ø-4, koja se sastoji ili je proizvedena od njega;

                  3.

                  kukuruz MON 8746Ø-4 u proizvodima koji ga sadržavaju ili se od njega sastoje te se koriste za namjene koje nisu navedene u točkama 1. i 2., osim uzgoja.

            Kako je opisano u zahtjevu, genetski modificirani kukuruz MON 8746Ø-4 eksprimira protein B (cold shock protein B – CspB) namijenjen smanjenju gubitka uroda uzrokovanog venućem zbog nedostatka vode. Gen nptII, koji je odgovoran za otpornost na kanamicin i neomicin, korišten je kao selektivni marker u postupku genetske modifikacije.
      (c)   Označivanje

                  1.

                  Za potrebe posebnih zahtjeva označivanja utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” je „kukuruz”.

                  2.

                  Riječi „ne za uzgoj” moraju biti navedene na oznaci i u popratnim dokumentima proizvodâ koji sadržavaju kukuruz MON 8746Ø-4 ili se sastoje od njega, osim proizvodâ iz članka 2. točke (a).

            (d)   Metoda otkrivanja

                  —

                  specifična kvantitativna metoda za otkrivanje kukuruza MON 8746Ø-4;

                  —

                  potvrđeno na genomskom DNK-u iz sjemena od strane referentnog laboratorija Europske unije osnovanog na temelju Uredbe (EZ) br. 1829/2003, objavljeno na http://gmo-crl.jrc.ec.europa.eu/statusofdossiers.aspx;

                  —

                  referentni materijal: AOCS 0709-A i AOCS 0406-A, dostupni su putem Američkog udruženja naftnih kemičara na http://www.aocs.org/tech/crm.

            (e)   Jedinstveni identifikacijski kod

      MON 8746Ø-4
      (f)   Informacije koje se zahtijevaju na temelju Priloga II. Kartagenskog protokola o biološkoj sigurnosti uz Konvenciju o biološkoj raznolikosti

      Mehanizam za razmjenu informacija o biološkoj sigurnosti [unosi se u registar EU-a genetski modificirane hrane i hrane za životinje po objavi].
      (g)   Uvjeti ili ograničenja za stavljanje na tržište proizvodâ i za njihovu uporabu odnosno rukovanje njima

      Nisu potrebni.
      (h)   Plan praćenja

      Plan praćenja učinaka na okoliš u skladu s Prilogom VII. Direktivi 2001/18/EZ [unosi se u registar EU-a genetski modificirane hrane i hrane za životinje po objavi].
      (i)   Zahtjevi praćenja uporabe hrane u ljudskoj prehrani nakon stavljanja na tržište

      Nisu potrebni.


title: 2014/818/EU: Provedbena odluka Komisije оd 18. studenoga 2014. o neodobravanju zahtjeva za poništenje naziva upisanog u registar zaštićenih oznaka izvornosti i zaštićenih oznaka zemljopisnog podrijetla kako je predviđeno Uredbom (EU) br. 1151/2012 Europskog parlamenta i Vijeća (Jihočeská Zlatá Niva (ZOZP)) (priopćeno pod brojem dokumenta C(2014) 8425)

text:
               20.11.2014

               HR

               Službeni list Europske unije

               L 333/23

         PROVEDBENA ODLUKA KOMISIJE
   оd 18. studenoga 2014.
   o neodobravanju zahtjeva za poništenje naziva upisanog u registar zaštićenih oznaka izvornosti i zaštićenih oznaka zemljopisnog podrijetla kako je predviđeno Uredbom (EU) br. 1151/2012 Europskog parlamenta i Vijeća (Jihočeská Zlatá Niva (ZOZP))

         (priopćeno pod brojem dokumenta C(2014) 8425)

   (Vjerodostojan je samo tekst na slovačkom jeziku)

      (2014/818/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 54. stavak 1.,
   budući da:

               (1)

               Člankom 54. stavkom 1. prvim podstavkom Uredbe (EU) br. 1151/2012 predviđa se da, osim u slučaju zahtjeva proizvođačâ proizvoda stavljenog na tržište pod nazivom upisanim u registar, Komisija može poništiti registraciju zaštićene oznake zemljopisnog podrijetla ako nije osigurana sukladnost s uvjetima specifikacije ili ako ni jedan proizvod nije stavljen na tržište pod zaštićenom oznakom zemljopisnog podrijetla o kojoj je riječ najmanje sedam godina.

               (2)

               Komisija je ispitala zahtjev Slovačke za poništenje registracije zaštićene oznake zemljopisnog podrijetla „Jihočeská Zlata Niva”, podnesen 20. rujna 2013. i zaprimljen 27. rujna 2013.

               (3)

               Taj zahtjev za poništenje nije obuhvaćen ni jednim od dva navedena slučaja u članku 54. stavku 1. prvom podstavku Uredbe (EU) br. 1151/2012 i stoga ne ispunjava uvjete iz tog članka.

               (4)

               U svjetlu prethodno navedenog zahtjev za poništenje zaštićene oznake zemljopisnog podrijetla „Jihočeská Zlatá Niva”, koji je podnijela Slovačka, treba odbiti.

               (5)

               Mjera predviđena ovom Odlukom u skladu je s mišljenjem Odbora za politiku kakvoće poljoprivrednih proizvoda,

         DONIJELA JE OVU ODLUKU:
   Članak 1.
   Ne odobrava se zahtjev za poništenje zaštićene oznake zemljopisnog podrijetla „Jihočeská Zlatá Niva”.
   Članak 2.
   Ova je Odluka upućena Slovačkoj Republici.

      Sastavljeno u Bruxellesu 18. studenoga 2014.

            Za Komisiju

         Phil HOGAN

            Član Komisije

      (1)  SL L 343, 14.12.2012., str. 1.


title: Provedbena odluka Komisije od 3. veljače 2012. o izmjeni Odluke 2008/911/EZ o izradi Popisa biljnih tvari, pripravaka i njihovih kombinacija za uporabu u tradicionalnim biljnim lijekovima (priopćena pod brojem dokumenta C(2012) 516)  Tekst značajan za EGP

text:
               13/Sv. 59

               HR

               Službeni list Europske unije

               289

         32012D0068

               L 034/8

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 3. veljače 2012.
   o izmjeni Odluke 2008/911/EZ o izradi Popisa biljnih tvari, pripravaka i njihovih kombinacija za uporabu u tradicionalnim biljnim lijekovima
   (priopćena pod brojem dokumenta C(2012) 516)
   (Tekst značajan za EGP)
   (2012/68/EU)
   EUROPSKA KOMISIJA,
   uzimajući u obzir Ugovor o Europskoj uniji i Ugovor o funkcioniranju Europske unije,
   uzimajući u obzir Direktivu 2001/83/EZ Europskog parlamenta i Vijeća od 6. studenoga 2001. o zakoniku Zajednice o lijekovima za humanu primjenu (1), a posebno njezin članak 16.f,
   uzimajući u obzir mišljenje Europske agencije za lijekove koje je 15. srpnja 2010. sastavio Odbor za biljne lijekove,
   budući da:

               (1)

                  Vitis vinifera L. može se smatrati biljnom tvari, biljnim pripravkom ili njihovom kombinacijom u smislu Direktive 2001/83/EZ i udovoljava zahtjevima utvrđenim u toj Direktivi.

               (2)

               Stoga je prikladno uključiti Vitis vinifera L. u Popis biljnih tvari, pripravaka i njihovih kombinacija za uporabu u tradicionalnim biljnim lijekovima, uspostavljen Odlukom Komisije 2008/911/EZ  (2).

               (3)

               Odluku 2008/911/EZ treba stoga na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za lijekove za humanu primjenu,

         DONIJELA JE OVU ODLUKU:
   Članak 1.
   Prilozi I. i II. Odluci 2008/911/EZ mijenjaju se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 3. veljače 2012.

            Za Komisiju

         John DALLI

            Član Komisije

      (1)  SL L 311, 28.11.2001., str. 67.

      (2)  SL L 328, 6.12.2008., str. 42.
   PRILOG
   Odluka 2008/911/EZ mijenja se kako slijedi:

               1.

               U Prilogu I. nakon Thymus vulgaris L., Thymus zygis Loefl. ex L., aetherolum umeće se sljedeća tvar:
               „Vitis vinifera L., folium”.

               2.

               U Prilogu II. nakon Thymus vulgaris L., Thymus zygis Loefl. ex L.umeće se sljedeća tvar:
               „UNOS U POPISU ZAJEDNICE ZA VITIS VINIFERA L., FOLIUM

                  Znanstveni naziv biljke

                  Vitis vinifera L.

                  Botanička porodica

               Vitaceae

                  Biljna tvar

               List vinove loze  (1)

                  Uobičajeni naziv biljne tvari na svim službenim jezicima EU-a

               BG (bălgarski): лоза, лист
               CS (čeština): Červený list vinné révy
               DA (dansk): Vinblad
               DE (Deutsch): Rote Weinrebenblätter
               EL (elliniká): Φύλλο Αμπέλου
               EN (English): Grapevine leaf
               ES (español): Vid, hoja de
               ET (eesti keel): Viinapuu lehed
               FI (suomi): Aitoviiniköynnös, lehti
               FR (français): Feuille de vigne rouge
               HU (magyar): Bortermő szőlő levél
               IT (italiano): Vite, foglia
               LT (lietuvių kalba): Tikrųjų vynmedžių lapai
               LV (latviešu valoda): Īstā vīnkoka lapas
               MT (malti): Werqa tad-dielja
               NL (Nederlands): Wijnstokblad
               PL (polski): Liść winorośli właściwej
               PT (português): Folha de videira
               RO (română): Frunze de viță-de-vie
               SK (slovenčina): List viniča
               SL (slovenščina): List vinske trte
               SV (svenska): Blad från vinranka

                  IS (íslenska): Vínviðarlauf

                  NO (norsk): Rød vinranke, blad

                  Biljni pripravak (pripravci)

               Gusti ekstrakt (2,5–4:1; ekstrakcijsko otapalo: voda)

                  Monografija Europske farmakopeje

               Nije primjenjivo

                  Indikacija(-e)

               Tradicionalni biljni lijek za olakšavanje simptoma nelagode i osjećaja težine u nogama, povezanih s lakšim poremećajima venske cirkulacije.
               Proizvod je tradicionalni biljni lijek za primjenu kod navedenih indikacija koje se isključivo temelje na dugotrajnoj uporabi.

                  Vrsta tradicije

               Europska

                  Određena jačina

               Vidjeti ‚Određeno doziranje’

                  Određeno doziranje

                  Odrasli i starije osobe

               Gusti ekstrakt (2,5–4:1; ekstrakcijsko otapalo: voda) u kremi (10 g kreme sadrži 282 mg gustog ekstrakta).
               Nanijeti tanki sloj na zahvaćeno područje 1-3 puta dnevno.
               Ne preporučuje se primjena kod djece i adolescenata mlađih od 18 godina (vidjeti odjeljak ‚Posebna upozorenja i mjere opreza pri uporabi’).

                  Put primjene

               Primjena na koži.

                  Trajanje primjene ili ograničenja vezana uz trajanje primjene

                  Odrasli i starije osobe

               Preporučeno vrijeme primjene je 4 tjedna.
               Ako simptomi ustraju dulje od 2 tjedna tijekom primjene lijeka, potrebno se savjetovati s liječnikom ili osposobljenim zdravstvenim radnikom.

                  Ostali podaci potrebni za sigurnu primjenu

                  Kontraindikacije

               Preosjetljivost na djelatnu tvar.

                  Posebna upozorenja i mjere opreza pri uporabi

               Ako se pojavi upala kože, tromboflebitis ili subkutana induracija (otvrdnuće), jaka bol, čirevi, naglo oticanje jedne ili obje noge, srčana ili renalna insuficijencija, potrebno se savjetovati s liječnikom.
               Proizvod se ne smije primjenjivati na oštećenu kožu, području oko očiju ili sluznicama.
               U nedostatku dovoljnih podataka o sigurnosti primjene, ne preporučuje se primjena kod djece i adolescenata mlađih od 18 godina.

                  Interakcije s drugim lijekovima i drugi oblici interakcija

               Nije zabilježeno.

                  Trudnoća i dojenje

               Nije utvrđena sigurnost primjene tijekom trudnoće i dojenja. Zbog nedostatka dovoljnih podataka ne preporučuje se primjena tijekom trudnoće i dojenja.

                  Utjecaj na sposobnost upravljanja vozilima i rada na strojevima

               Nisu provedene studije o utjecaju na sposobnost upravljanja vozilima i strojevima.

                  Nuspojave

               Zabilježena je kontaktna alergija i/ili reakcije preosjetljivosti kože (svrbež i eritem, urtikarija). Učestalost nepoznata.
               Ako se pojave nuspojave koje nisu gore spomenute, potrebno se savjetovati s liječnikom ili osposobljenim zdravstvenim radnikom.

                  Predoziranje

               Nema podataka o predoziranju.

                  Farmaceutske podaci (ako je potrebno)

               Nije primjenjivo.

                  Farmakološki učinci ili djelotvornost temeljena na dugotrajnoj uporabi i iskustvu (ako je potrebno za sigurnu primjenu lijeka)

               Nije primjenljivo.”

      (1)  Biljni materijal u skladu je s monografijom Francuske farmakopeje X:, 1996.


title: Provedbena odluka Komisije (EU) 2016/1215 оd 22. srpnja 2016. o odobravanju stavljanja na tržište proizvoda koji sadržavaju genetski modificiranu soju FG72 (MON-FGØ72-2), sastoje se ili su proizvedeni od nje na temelju Uredbe (EZ) br. 1829/2003 Europskog parlamenta i Vijeća (priopćeno pod brojem dokumenta C(2016) 4576) (Tekst značajan za EGP)

text:
               26.7.2016

               HR

               Službeni list Europske unije

               L 199/16

         PROVEDBENA ODLUKA KOMISIJE (EU) 2016/1215
   оd 22. srpnja 2016.
   o odobravanju stavljanja na tržište proizvoda koji sadržavaju genetski modificiranu soju FG72 (MON-FGØ72-2), sastoje se ili su proizvedeni od nje na temelju Uredbe (EZ) br. 1829/2003 Europskog parlamenta i Vijeća

         (priopćeno pod brojem dokumenta C(2016) 4576)

   (Vjerodostojan je samo tekst na njemačkom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 7. stavak 3. i članak 19. stavak 3.,
   budući da:

               (1)

               Trgovačko društvo Bayer CropScience AG podnijelo je 24. lipnja 2011. nadležnom tijelu Belgije, u skladu s člancima 5. i 17. Uredbe (EZ) br. 1829/2003, zahtjev za stavljanje na tržište hrane, sastojaka hrane i hrane za životinje koji sadržavaju soju FG72, sastoje se ili su proizvedeni od nje („zahtjev”).

               (2)

               Zahtjev obuhvaća i stavljanje na tržište genetski modificirane soje FG72 u proizvodima koji se sastoje od nje ili je sadržavaju za namjene koje ne uključuju hranu i hranu za životinje kao i svake druge soje, osim za uzgoj.

               (3)

               U skladu s člankom 5. stavkom 5. i člankom 17. stavkom 5. Uredbe (EZ) br. 1829/2003 zahtjev sadržava podatke i informacije koji su potrebni u skladu s prilozima III. i IV. Direktivi 2001/18/EZ Europskog parlamenta i Vijeća (2) te informacije i zaključke o procjeni rizika provedenoj u skladu s načelima utvrđenima u Prilogu II. toj Direktivi. Zahtjev sadržava i plan praćenja učinaka na okoliš u skladu s Prilogom VII. Direktivi 2001/18/EZ.

               (4)

               Europska agencija za sigurnost hrane („EFSA”) dala je 16. srpnja 2015. pozitivno mišljenje u skladu s člancima 6. i 18. Uredbe (EZ) br. 1829/2003 (3). Zaključila je da je genetski modificirana soja FG72 kako je opisana u zahtjevu jednako sigurna kao njezin konvencionalni ekvivalent i druge vrste soje koje nisu genetski modificirane kad je riječ o mogućim negativnim učincima na zdravlje ljudi i životinja te na okoliš u kontekstu područja primjene.

               (5)

               EFSA je u svojem mišljenju uzela u obzir sva specifična pitanja i dvojbe država članica koji su izneseni u okviru savjetovanja s nacionalnim nadležnim tijelima, kako je predviđeno u članku 6. stavku 4. i članku 18. stavku 4. Uredbe (EZ) br. 1829/2003.

               (6)

               EFSA je u svojem mišljenju zaključila i da je plan praćenja učinaka na okoliš koji je dostavio podnositelj zahtjeva, a koji se sastoji od općeg plana nadzora, u skladu s predviđenim namjenama proizvodâ.

               (7)

               Uzimajući u obzir navedeno, trebalo bi odobriti proizvode koji sadržavaju genetski modificiranu soju FG72, sastoje se ili su proizvedeni od nje.

               (8)

               Svakom bi genetski modificiranom organizmu („GMO”) trebalo dodijeliti jedinstveni identifikacijski kod, kako je predviđeno u Uredbi Komisije (EZ) br. 65/2004 (4).

               (9)

               Na temelju mišljenja EFSA-e nisu potrebni posebni zahtjevi za označivanje za hranu, sastojke hrane i hranu za životinje koji sadržavaju genetski modificiranu soju FG72, sastoje se ili su proizvedeni od nje, osim onih koji su predviđeni u članku 13. stavku 1. i članku 25. stavku 2. Uredbe (EZ) br. 1829/2003. Međutim, kako bi se zajamčila uporaba tih proizvoda u okviru granica odobrenja dodijeljenog ovom Odlukom, pri označivanju proizvoda koji sadržavaju soju FG72 ili se sastoje od nje, osim prehrambenih proizvoda, trebalo bi jasno istaknuti da se predmetni proizvodi ne smiju upotrebljavati za uzgoj.

               (10)

               U članku 4. stavku 6. Uredbe (EZ) br. 1830/2003 Europskog parlamenta i Vijeća (5) utvrđeni su zahtjevi za označivanje za proizvode koji sadržavaju genetski modificirane organizme ili se sastoje od njih. Zahtjevi sljedivosti tih proizvoda utvrđeni su u članku 4. stavcima 1. do 5., a zahtjevi sljedivosti hrane i hrane za životinje proizvedene od genetski modificiranih organizama utvrđeni su u članku 5. te Uredbe.

               (11)

               Nositelj odobrenja trebao bi podnositi godišnja izvješća o provedbi i rezultatima aktivnosti utvrđenih u planu praćenja učinaka na okoliš. Te bi rezultate trebalo dostaviti u skladu s Odlukom Komisije 2009/770/EZ (6). Na temelju mišljenja EFSA-e nije opravdano uvođenje posebnih uvjeta i ograničenja za stavljanje na tržište hrane i hrane za životinje i/ili za njezinu uporabu i rukovanje njome, uključujući zahtjeve za nadzor nakon stavljanja na tržište i posebne uvjete za zaštitu posebnih ekosustava/okoliša i/ili geografskih područja, kako je predviđeno u članku 6. stavku 5. točki (e) i članku 18. stavku 5. točki (e) Uredbe (EZ) br. 1829/2003.

               (12)

               Sve relevantne informacije o odobrenju proizvodâ trebalo bi upisati u registar Zajednice genetski modificirane hrane i hrane za životinje, kako je predviđeno u Uredbi (EZ) br. 1829/2003.

               (13)

               O ovoj je Odluci potrebno obavijestiti stranke Kartagenskog protokola o biološkoj sigurnosti uz Konvenciju o biološkoj raznolikosti preko Mehanizma za razmjenu obavijesti o biološkoj sigurnosti, u skladu s člankom 9. stavkom 1. i člankom 15. stavkom 2. točkom (c) Uredbe (EZ) br. 1946/2003 Europskog parlamenta i Vijeća (7).

               (14)

               Stalni odbor za bilje, životinje, hranu i hranu za životinje nije donio mišljenje u roku koji je odredio njegov predsjednik. Provedbeni akt smatrao se potrebnim i predsjednik odbora podnio je nacrt provedbenog akta žalbenom odboru na daljnje razmatranje. Žalbeni odbor nije dostavio mišljenje,

         DONIJELA JE OVU ODLUKU:
   Članak 1.
   Genetski modificirani organizam i jedinstveni identifikacijski kod
   Genetski modificiranoj soji (Glycine max (L.) Merr.) FG72, kako je opisana u točki (b) Priloga ovoj Odluci, dodjeljuje se jedinstveni identifikacijski kod MST-FGØ72-2, kako je predviđeno u Uredbi (EZ) br. 65/2004.
   Članak 2.
   Odobrenje
   Za potrebe članka 4. stavka 2. i članka 16. stavka 2. Uredbe (EZ) br. 1829/2003 i u skladu s uvjetima utvrđenima u ovoj Odluci, odobravaju se sljedeći proizvodi:

               (a)

               hrana i sastojci hrane koji sadržavaju soju MST-FGØ72-2, sastoje se ili su proizvedeni od nje;

               (b)

               hrana za životinje koja sadržava soju MST-FGØ72-2, sastoji se ili je proizvedena od nje;

               (c)

               soja MST-FGØ72-2 u proizvodima koji je sadržavaju ili se sastoje od nje za sve namjene osim onih iz točaka (a) i (b), osim za uzgoj.

         Članak 3.
   Označivanje
   1.   Za potrebe zahtjeva za označivanje utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003, „naziv organizma” jest „soja”.
   2.   Riječi „ne za uzgoj” navode se na oznaci i u popratnim dokumentima proizvoda koji sadržavaju soju MST-FGØ72-2 ili se sastoje od nje, osim proizvoda iz članka 2. točke (a).
   Članak 4.
   Praćenje učinaka na okoliš
   1.   Nositelj odobrenja osigurava uspostavu i provedbu plana praćenja učinaka na okoliš, kako je utvrđeno u točki (h) Priloga.
   2.   Nositelj odobrenja Komisiji podnosi godišnja izvješća o provedbi i rezultatima aktivnosti utvrđenih u planu praćenja u skladu s Odlukom 2009/770/EZ.
   Članak 5.
   Registar Zajednice
   Informacije iz Priloga ovoj Odluci upisuju se u registar Zajednice genetski modificirane hrane i hrane za životinje, kako je predviđeno u članku 28. Uredbe (EZ) br. 1829/2003.
   Članak 6.
   Nositelj odobrenja
   Nositelj odobrenja je trgovačko društvo Bayer CropScience AG.
   Članak 7.
   Valjanost
   Ova se Odluka primjenjuje u razdoblju od 10 godina od dana objave.
   Članak 8.
   Adresat
   Ova je Odluka upućena trgovačkom društvu Bayer CropScience AG, Alfred-Nobel-Strasse 50, D – 40789 Monheim am Rhein, Njemačka.

      Sastavljeno u Bruxellesu 22. srpnja 2016.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  Direktiva 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (SL L 106, 17.4.2001., str. 1.).

      (3)  EFSA-ino povjerenstvo za GMO (EFSA-ino povjerenstvo za genetski modificirane organizme), 2015. Scientific Opinion on application (EFSA-GMO-BE-2011-98) for the placing on the market of herbicide tolerant genetically modified soybean FG72 for food and feed uses, import and processing under Regulation (EC) No 1829/2003 from Bayer. EFSA Journal 2015.; 13(7):4167, 29 str. doi:10.2903/j.efsa.2015.4167.

      (4)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).

      (5)  Uredba (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama i izmjeni Direktive 2001/18/EZ, (SL L 268, 18.10.2003., str. 24.)

      (6)  Odluka Komisije 2009/770/EZ od 13. listopada 2009. o utvrđivanju standardnih obrazaca za izvješćivanje o rezultatima praćenja namjernog uvođenja genetski modificiranih organizama u okoliš, kao proizvoda ili u sastavu proizvoda, za potrebe stavljanja na tržište, u skladu s Direktivom 2001/18/EZ Europskog parlamenta i Vijeća (SL L 275, 21.10.2009., str. 9.).

      (7)  Uredba (EZ) br. 1946/2003 Europskog parlamenta i Vijeća od 15. srpnja 2003. o prekograničnom prijenosu genetski modificiranih organizama (SL L 287, 5.11.2003., str. 1.).

      PRILOG
      (a)   Podnositelj zahtjeva i nositelj odobrenja:

                  Naziv

                  :

                  Bayer CropScience AG

                  Adresa

                  :

                  Alfred-Nobel-Strasse 50, D – 40789 Monheim am Rhein – Njemačka

            (b)   Opis i specifikacija proizvoda:

                  1.

                  hrana i sastojci hrane koji sadržavaju soju MST-FGØ72-2, sastoje se ili su proizvedeni od nje;

                  2.

                  hrana za životinje koja sadržava soju MST-FGØ72-2, sastoji se ili je proizvedena od nje;

                  3.

                  soja MST-FGØ72-2 u proizvodima koji je sadržavaju ili se sastoje od nje za sve namjene osim onih iz točaka 1. i 2., osim za uzgoj.

            Genetski modificirana soja MST-FGØ72-2 kako je opisana u zahtjevu eksprimira protein 2mEPSPS, koji uzrokuje toleranciju na herbicide koji sadržavaju glifosat, i protein HPPD W336, koji uzrokuje toleranciju na herbicide koji sadržavaju izoksaflutol.
      (c)   Označivanje:

                  1.

                  za potrebe zahtjeva za označivanje utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003, „naziv organizma” jest „soja”;

                  2.

                  riječi „ne za uzgoj” navode se na oznaci i u popratnim dokumentima proizvoda koji sadržavaju soju MST-FGØ72-2 ili se sastoje od nje, osim proizvodâ iz članka 2. točke (a).

            (d)   Metoda otkrivanja:

                  1.

                  specifična kvantitativna metoda za otkrivanje soje MST-FGØ72-2 na temelju lančane reakcije s polimerazom (PCR) u stvarnom vremenu;

                  2.

                  potvrdio referentni laboratorij Europske unije osnovan na temelju Uredbe (EZ) br. 1829/2003 na genomskom DNK-u dobivenom iz sjemena soje MST-FGØ72-2, objavljeno na: http://gmo-crl.jrc.ec.europa.eu/statusofdossiers.aspx;

                  3.

                  referentni materijal: AOCS 0610-A3 i AOCS 0707-A6, dostupni preko Američkog udruženja naftnih kemičara na: http://www.aocs.org/LabServices/content.cfm?ItemNumber=19248.

            (e)   Jedinstveni identifikacijski kod:

      MST-FGØ72-2
      (f)   Informacije koje se zahtijevaju na temelju Priloga II. Kartagenskom protokolu o biološkoj sigurnosti uz Konvenciju o biološkoj raznolikosti:

      (Mehanizam za razmjenu obavijesti o biološkoj sigurnosti, broj evidencijske oznake: objavljuje se u registru Zajednice genetski modificirane hrane i hrane za životinje nakon objave).
      (g)   Uvjeti ili ograničenja za stavljanje na tržište proizvoda, njihovu uporabu odnosno rukovanje njima:

      Nije potrebno.
      (h)   Plan praćenja učinaka na okoliš:

      Plan praćenja učinaka na okoliš u skladu s Prilogom VII. Direktivi 2001/18/EZ.
      (Poveznica: plan se objavljuje u registru Zajednice genetski modificirane hrane i hrane za životinje)
      (i)   Zahtjevi za nadzor uporabe hrane u ljudskoj prehrani nakon stavljanja na tržište:

      Nije potrebno.

         Napomena: s vremenom će možda biti potrebno izmijeniti poveznice na relevantne dokumente. Te će se izmjene učiniti javno dostupnima ažuriranjem registra Zajednice genetski modificirane hrane i hrane za životinje.


title: 2014/931/EU: Provedbena odluka Vijeća od 16. prosinca 2014. o produljenju primjene Provedbene odluke 2012/181/EU kojom se Rumunjskoj odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost

text:
               19.12.2014

               HR

               Službeni list Europske unije

               L 365/145

         PROVEDBENA ODLUKA VIJEĆA
   od 16. prosinca 2014.
   o produljenju primjene Provedbene odluke 2012/181/EU kojom se Rumunjskoj odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost

      (2014/931/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
   uzimajući u obzir prijedlog Europske komisije,
   budući da:

               (1)

               Dopisima evidentiranima u glavnom tajništvu Komisije 28. travnja 2014. i 22. kolovoza 2014. Rumunjska je zatražila odobrenje mjere odstupanja od članka 287. točke 18. Direktive 2006/112/EZ kako bi nastavila izuzimati od poreza na dodanu vrijednost (PDV) porezne obveznike čiji godišnji promet ne premašuje protuvrijednost od 65 000 EUR u nacionalnoj valuti prema deviznom tečaju na dan njezina pristupanja Europskoj uniji („mjera”). Tom bi mjerom ti porezni obveznici i dalje bili izuzeti od nekih ili svih obveza povezanih s PDV-om navedenih u glavi XI. poglavljima od 2. do 6. Direktive 2006/112/EZ.

               (2)

               U skladu s člankom 395. stavkom 2. drugim podstavkom Direktive 2006/112/EZ Komisija je dopisom od 1. rujna 2014. obavijestila druge države članice o zahtjevu Rumunjske. Dopisom od 3. rujna 2014. Komisija je obavijestila Rumunjsku da ima sve informacije koje smatra potrebnima za razmatranje zahtjeva.

               (3)

               U skladu s glavom XII. Direktive 2006/112/EZ države članice već mogu primjenjivati poseban program namijenjen malim poduzetnicima. U skladu s člankom 287. stavkom 18. Direktive 2006/112/EZ Rumunjska može izuzeti od plaćanja PDV-a porezne obveznike čiji godišnji promet nije viši od protuvrijednosti 35 000 EUR u nacionalnoj valuti prema deviznom tečaju na dan njezina pristupanja.

               (4)

               Rumunjskoj je Provedbenom odlukom Vijeća 2012/181/EU (2) kao mjera odstupanja do 31. prosinca 2014. odobreno izuzimanje od PDV-a poreznih obveznika čiji godišnji promet ne premašuje protuvrijednost od 65 000 EUR u nacionalnoj valuti prema deviznom tečaju na dan njezina pristupanja. S obzirom na to da su se zbog tog višeg praga manjim poduzetnicima smanjile obveze povezane s PDV-om te da se ti poduzetnici i dalje mogu odlučiti za primjenu uobičajenih odredbi o PDV-u u skladu s člankom 290. Direktive 2006/112/EZ, Rumunjskoj bi trebalo odobriti produljenje te mjere tijekom daljnjeg ograničenog razdoblja.

               (5)

               Prema informacijama koje je dostavila Rumunjska ta će mjera imati samo zanemariv učinak na naplaćeni PDV u fazi konačne potrošnje.

               (6)

               Odstupanje ne utječe na vlastita sredstva Unije koja proizlaze iz PDV-a,

         DONIJELO JE OVU ODLUKU:
   Članak 1.
   U članku 2. drugom stavku Provedbene odluke 2012/181/EU datum „31. prosinca 2014.” zamjenjuje se datumom „31. prosinca 2017.”.
   Članak 2.
   Ova se Odluka primjenjuje od 1. siječnja 2015.
   Članak 3.
   Ova je Odluka upućena Rumunjskoj.

      Sastavljeno u Bruxellesu 16. prosinca 2014.

            Za Vijeće

            Predsjednik

         S. GOZI

      (1)  SL L 347, 11.12.2006., str. 1.

      (2)  Provedbena odluka Vijeća 2012/181/EU od 26. ožujka 2012. kojom se Rumunjskoj odobrava uvođenje posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost (SL L 92, 30.3.2012., str. 26.).


title: 2012/697/EU: Provedbena odluka Komisije od 8. studenoga 2012. o mjerama za sprečavanje unošenja u Uniju roda Pomacea (Perry) i njegovog širenja unutar Unije (priopćena pod brojem dokumenta C(2012) 7803)

text:
               03/Sv. 66

               HR

               Službeni list Europske unije

               244

         32012D0697

               L 311/14

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 8. studenoga 2012.
   o mjerama za sprečavanje unošenja u Uniju roda Pomacea (Perry) i njegovog širenja unutar Unije
   (priopćena pod brojem dokumenta C(2012) 7803)
   (2012/697/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno treću rečenicu njezinog članka 16. stavka 3.,
   budući da:

               (1)

               Španjolska je obavijestila Komisiju da je Pomacea insularum prisutna u jednom području te države članice.

               (2)

               Iz procjene koju je provela Komisija na temelju analize rizika od štetnika koju je napravila Španjolska i znanstvenog mišljenja (2) i izjave (3) Europske agencije za sigurnost hrane čini se kako rod Pomacea (Perry) štetno djeluje na vodeno bilje. Zbog poteškoća u taksonomskoj identifikaciji različitih vrsta i činjenice da se ne može isključiti da su sve vrste štetne, potrebno je regulirati rod Pomacea (Perry). Taj rod nije naveden ni u Prilogu I. niti u Prilogu II. Direktivi 2000/29/EZ.

               (3)

               S obzirom na rizik širenja određenog organizma na polja i vodene tokove i nepostojanje manje mjera ograničavanja kojima se učinkovito suzbijaju prijetnje koje predstavlja taj organizam, potrebno je zabraniti unošenje u Uniju tog roda i njegovo širenje unutar Unije.

               (4)

               Trebalo bi također predvidjeti mjere koje se odnose na unošenje u Uniju i premještanje unutar Unije bilja za sadnju, osim sjemena, koje može rasti samo u vodi ili na tlu koje je trajno zasićeno vodom.

               (5)

               Trebalo bi također predvidjeti o prisutnosti roda Pomacea (Perry) u područjima u kojima bi se određeni organizam vjerojatno mogao pronaći i obavijestiti o rezultatima.

               (6)

               Države bi članice trebale utvrditi demarkirana područja u slučajevima kada se potvrdi da je rod Pomacea (Perry) prisutan na poljima i u vodenim tokovima kako bi se iskorijenili dotični organizmi i osiguralo intenzivno praćenje njihove prisutnosti.

               (7)

               Države bi članice trebale, prema potrebi, prilagoditi svoje zakonodavstvo radi usklađivanja s ovom Odlukom.

               (8)

               Ova bi se Odluka trebala preispitati do 28. veljače 2015.

               (9)

               Mjere predviđene u ovoj Odluci u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Zabrane koje se odnose na rod Pomacea (Perry)
   Rod Pomacea (Perry), dalje u tekstu „određeni organizam”, ne smije se unositi u Uniju niti se širiti unutar Unije.
   Članak 2.
   Unošenje bilja za sadnju, osim sjemena, koje može rasti samo u vodi ili na tlu koje je trajno zasićeno vodom
   Bilje za sadnju, osim sjemena, koje može rasti samo u vodi ili na tlu koje je trajno zasićeno vodom, dalje u tekstu: „određeno bilje”, podrijetlom iz trećih zemalja, može se unositi u Uniju ako udovoljava zahtjevima određenima u točki 1. odjeljka 1. Priloga I.
   Pri ulasku u Uniju, određeno bilje pregledava nadležno službeno tijelo u skladu s točkom 2. odjeljka I. Priloga I.
   Članak 3.
   Premještanje određenog bilja unutar Unije
   Određeno bilje podrijetlom iz demarkiranih područja utvrđenih u skladu s člankom 5. može se premještati unutar Unije ako ispunjava uvjete određene u odjeljku 2. Priloga I.
   Članak 4.
   Istraživanja i obavijesti o određenom organizmu
   1.   Države članice provode godišnja istraživanja o prisutnosti određenog organizma na biljkama riže i, prema potrebi, na drugom određenom bilju na poljima i u vodenim tokovima.
   Države članice obavješćuju Komisiju i druge države članice o rezultatima tih istraživanja do 31. prosinca svake godine.
   2.   Ako se potvrdi ili sumnja da je određeni organizam prisutan na poljima ili u vodenim tokovima, odmah se obavješćuju nadležna službena tijela.
   Članak 5.
   Demarkirana područja, mjere koje se moraju poduzeti u takvim područjima, programi za podizanje svijesti i obavijest
   1.   U slučaju kada, na temelju rezultata pregleda iz članka 4. stavka 1. ili drugih dokaza, država članica potvrdi prisutnost određenog organizma na polju ili u vodenom toku na svom državnom području na kojem prije nije bio prisutan, ta država članica bez odgađanja uspostavlja, ili izmjenjuje prema potrebi, demarkirano područje koje se sastoji od zaraženog područja i sigurnosnog područja, kako je određeno u odjeljku 1. Priloga II.
   U demarkiranim područjima poduzima sve mjere potrebne za iskorjenjivanje određenog organizma. Te mjere uključuju mjere određene u odjeljku 2. Priloga II.
   2.   U slučaju kada se demarkirana zona mora uspostaviti ili izmijeniti u skladu sa stavkom 1., dotična država članica prema potrebi uspostavlja ili izmjenjuje program za podizanje svijesti.
   3.   U slučaju kada, što se tiče demarkiranog područja, na temelju istraživanja iz članka 4. stavka 1., nije potvrđeno da je određeni organizam prisutan u razdoblju od četiri uzastopne godine, dotična država članica potvrđuje da organizam više nije prisutan u tom području i da to područje prestaje biti demarkirano.
   4.   U slučaju kada država članica poduzima mjere u skladu sa stavcima 1., 2. i 3., ona odmah obavješćuje Komisiju i druge države članice o popisu demarkiranih područja, informacijama o razgraničenju, uključujući karte na kojima je prikazana njihova lokacija i opis mjera koje su primijenjene u tim demarkiranim područjima.
   Članak 6.
   Usklađenost
   Države članice odmah obavješćuju Komisiju o mjerama koje su poduzele radi usklađivanja s ovom Odlukom.
   Članak 7.
   Preispitivanje
   Ova se Odluka preispituje do 28. veljače 2015.
   Članak 8.
   Adresati
   Ova je Odluka upućena državama članicama.

      Sastavljeno u Bruxellesu 8. studenoga 2012.

            Za Komisiju

         Maroš ŠEFČOVIČ

            Potpredsjednik

      (1)  SL L 169, 10.7.2000., str. 1.

      (2)  Službeni list EFSA-e 2012.;10(1):2552.

      (3)  Službeni list EFSA-e 2012.;10(4):2645.
   PRILOG I.

      UNOŠENJE I PREMJEŠTANJE ODREĐENOG BILJA

      Odjeljak 1.

      Posebni zahtjevi za unošenje u Uniju

               (1)

               Ne dovodeći u pitanje odredbe navedene u Direktivi 2000/29/EZ, određeno bilje podrijetlom iz trećih zemalja treba pratiti fitosanitarna potvrda, kako je navedeno u prvom podstavku točke ii. članka 13. stavka 1. te Direktive, u kojoj je pod rubrikom „Dopunska izjava” navedeno da određeno bilje nije zaraženo određenim organizmom neposredno prije napuštanja dotične treće zemlje.

               (2)

               Određeno bilje uneseno u Uniju u skladu s točkom 1. pregledava se na mjestu ulaska ili mjestu odredišta utvrđenom u skladu s Direktivom Komisije 2004/103/EZ (1) kako bi se potvrdilo da udovoljava zahtjevima utvrđenima u točki 1.

      Odjeljak 2.

      Uvjeti za premještanje

   Određeno bilje podrijetlom iz demarkiranih područja unutar Unije može se premještati iz tih područja u nedemarkirana područja unutar Unije ako ga prati biljna putovnica pripremljena i izdana u skladu s Direktivom Komisije 92/105/EEZ (2).

      (1)  SL L 313, 12.10.2004., str. 16.

      (2)  SL L 4, 8.1.1993., str. 22.
   PRILOG II.

      DEMARKIRANA PODRUČJA I MJERE, KAKO JE PREDVIĐENO U ČLANKU 5.

      Odjeljak 1.

      Utvrđivanje i izmjena demarkiranih područja

               (1)

               Demarkirana područja, kako je navedeno u članku 5. u skladu su s točkama 2. i 3.

               (2)

               Zaražena područja uključuju mjesta na kojima je potvrđena prisutnost određenog organizma.
               U slučaju kada se dio obrađenog polja nalazi u zaraženom području, ostatak tog polja je dio zaraženog područja.

               (3)

               Sigurnosno područje širine najmanje 500 m utvrđuje se oko zaraženog područja. Međutim, to sigurnosno područje uključuje samo vodene tokove i područja koja su zasićena slatkom vodom.
               U slučaju kada zaraženo područje uključuje dijelove vodenog toka, sigurnosno područje uključuje taj vodeni tok u duljini od najmanje 1 000 m nizvodno i 500 m uzvodno od mjesta na kojem je potvrđena prisutnost određenog organizma.

               (4)

               U slučaju kada se više sigurnosnih područja preklapa, utvrđuje se demarkirano područje koje obuhvaća područje koje pokriva odgovarajuća demarkirana područja i područja između njih. U drugim slučajevima, prema potrebi, države članice mogu uspostaviti demarkirano područje koje obuhvaća nekoliko demarkiranih područja i područja između njih.

               (5)

               Kada uspostavljaju zaraženo područje i sigurnosno područje, države članice, vodeći računa o znanstvenim načelima, uzimaju u obzir sljedeće elemente: biologiju određenog organizma, stupanj zaraze, rasprostranjenost određenog organizma, dokaze o utvrđivanju određenog organizma, sposobnost određenog organizma da se širi prirodnim putem.

               (6)

               Ako se potvrdi prisutnost određenog organizma u sigurnosnom području, razgraničavanje zaraženog područja i sigurnosnog područja se na odgovarajući način izmjenjuje.

      Odjeljak 2.

      Mjere u demarkiranim područjima, kako je predviđeno u drugom podstavku članka 5. stavka 1.

   Mjere iskorjenjivanja koje poduzimaju države članice u demarkiranim područjima uključuju sljedeće:

               (a)

               uklanjanje i uništavanje određenog organizma;

               (b)

               intenzivno praćenje na prisutnost određenog organizma inspekcijskim pregledima dvaput godišnje s posebnim naglaskom na sigurnosno područje;

               (c)

               države članice predviđaju higijenski protokol za sve korištene strojeve u poljoprivredi i akvakulturi, a koji mogu doći u doticaj s određenim organizmom i mogu ga širiti.


title: Provedbena odluka Komisije (EU) 2016/422 оd 18. ožujka 2016. o sukladnosti jediničnih cijena za naplatne zone u 2015. godini na temelju članka 17. Provedbene uredbe Komisije (EU) br. 391/2013 (priopćeno pod brojem dokumenta C(2016) 1595) (Tekst značajan za EGP)

text:
                  22.3.2016

                  HR

                  Službeni list Europske unije

                  L 75/68

            PROVEDBENA ODLUKA KOMISIJE (EU) 2016/422
      оd 18. ožujka 2016.
      o sukladnosti jediničnih cijena za naplatne zone u 2015. godini na temelju članka 17. Provedbene uredbe Komisije (EU) br. 391/2013

            (priopćeno pod brojem dokumenta C(2016) 1595)

      (Vjerodostojni su samo tekstovi na njemačkom, slovačkom i talijanskom jeziku)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (1), a posebno njezin članak 16. stavak 1.,
      uzimajući u obzir Provedbenu uredbu Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (2), a posebno njezin članak 17. stavak 1. točku (d),
      budući da:

                  (1)

                  Provedbenom uredbom (EU) br. 391/2013 utvrđuje se zajednički sustav obračuna naknada za usluge u zračnoj plovidbi. Zajednički sustav obračuna naknada sastavni je element u ostvarenju ciljeva plana performansi kako je utvrđeno člankom 11. Uredbe (EZ) br. 549/2004 Europskog parlamenta i Vijeća (3) i Provedbenom uredbom Komisije (EU) br. 390/2013 (4).

                  (2)

                  Provedbenom odlukom Komisije 2014/132/EU (5) postavljaju se ciljevi performansi na razini Unije, uključujući cilj troškovne učinkovitosti za rutne usluge u zračnoj plovidbi izražen u utvrđenim jediničnim troškovima za pružanje tih usluga, za drugo referentno razdoblje kojim su obuhvaćene godine od 2015. do uključivo 2019.

                  (3)

                  U skladu s člankom 17. stavkom 1. točkom (c) i člankom 17. stavkom 2. Provedbene uredbe (EU) br. 391/2013, Komisija ocjenjuje jedinične cijene za naplatne zone u 2015. godini koje su joj, nakon revizije ciljeva performansi, dostavile države članice na temelju Provedbene odluke Komisije (EU) 2015/348 (6). Tom ocjenom provjerava se sukladnost tih jediničnih cijena s provedbenim uredbama (EU) br. 390/2013 i (EU) br. 391/2013.

                  (4)

                  Komisija je ocijenila jedinične cijene uz podršku Eurocontrolova odjela za reviziju performansi i središnjeg ureda Eurocontrola za rutne naknade, pritom se služeći podacima i dodatnim informacijama koje su države članice dostavile do 1. lipnja 2015., kao i relevantnim informacijama koje su dostavljene u okviru planova performansi. U ocjeni su u obzir uzeti i ispravci jediničnih cijena koji su države članice izvršile slijedom naknadnih kontakata s Komisijom. Nadalje, u ocjeni jediničnih cijena u 2015. u obzir se uzelo i izvješće tijela za reviziju performansi o revidiranim planovima performansi za drugo referentno razdoblje koje je Komisiji dostavljeno 15. listopada 2015.

                  (5)

                  Na temelju tog ocjenjivanja, Komisija je, u skladu s člankom 17. stavkom 1. točkom (d) Provedbene uredbe (EU) br. 391/2013, utvrdila da su jedinične cijene za rutne naplatne zone u 2015. godini na području Austrije, Italije i Slovačke u skladu s provedbenim uredbama (EU) br. 390/2013 i (EU) br. 391/2013.

                  (6)

                  U skladu s člankom 17. stavkom 1. točkom (d) Provedbene uredbe Komisije (EU) br. 391/2013, o tom nalazu treba obavijestiti predmetne države članice.

                  (7)

                  Imajući u vidu da su jedinične cijene u 2015. godini izračunane na temelju planova performansi donesenih nakon 1. studenoga godine koja je prethodila drugom referentnom razdoblju, potrebno je podsjetiti da bi razliku u prihodima nastalu privremenom primjenom početne jedinične cijene u 2015. trebalo prenijeti u izračun jedinične cijene u 2016. godini, u skladu s člankom 17. stavkom 2. Provedbene uredbe (EU) br. 391/2013,

            DONIJELA JE OVU ODLUKU:
      Članak 1.
      Jedinične cijene za rutne naplatne zone u 2015. godini utvrđene u Prilogu u skladu su s provedbenim uredbama (EU) br. 390/2013 i (EU) br. 391/2013.
      Članak 2.
      Ova Odluka upućena je Talijanskoj Republici, Republici Austriji i Slovačkoj Republici.

         Sastavljeno u Bruxellesu 18. ožujka 2016.

               Za Komisiju

            Violeta BULC

               Članica Komisije

         (1)  SL L 96, 31.3.2004., str. 10.

         (2)  SL L 128, 9.5.2013., str. 31.

         (3)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).

         (4)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).

         (5)  Provedbena odluka Komisije 2014/132/EU оd 11. ožujka 2014. kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine (SL L 71, 12.3.2014., str. 20.).

         (6)  Provedbena odluka Komisije (EU) 2015/348 оd 2. ožujka 2015. o usklađenosti određenih ciljeva uključenih u planove na nacionalnoj razini ili na razini funkcionalnog bloka zračnog prostora dostavljenih u skladu s Uredbom (EZ) br. 549/2004 Europskog parlamenta i Vijeća s ciljevima performansi na razini Unije za drugo referentno razdoblje (SL L 60, 4.3.2015., str. 55.).

         PRILOG

                     Naplatna zona

                     Rutna jedinična cijena podnesena za 2015. godinu u nacionalnoj valuti (*) (ISO oznaka)

                     1.

                     Austrija

                     73,34

                     2.

                     Italija

                     80,49

                     3.

                     Slovačka

                     54,99

            (*)  Ove jedinične cijene ne uključuju upravne jedinične cijene iz članka 18. stavka 1. Provedbene uredbe Komisije (EU) br. 391/2013 primjenjive na države stranke Višestranog sporazuma Eurocontrola koji se odnosi na rutne naknade.


title: 2014/777/EU: Provedbena odluka Komisije оd 5. studenoga 2014. o prijenosu mogućnosti ribolova iz kategorije 8 u kategoriju 7 i njihovoj raspodjeli na države članice u isključivom gospodarskom pojasu Mauritanije

text:
               8.11.2014

               HR

               Službeni list Europske unije

               L 325/24

         PROVEDBENA ODLUKA KOMISIJE
   оd 5. studenoga 2014.
   o prijenosu mogućnosti ribolova iz kategorije 8 u kategoriju 7 i njihovoj raspodjeli na države članice u isključivom gospodarskom pojasu Mauritanije

      (2014/777/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice (1), a posebno njezin članak 10. stavak 4.,
   budući da:

               (1)

               Uredbom Vijeća (EU) br. 1259/2012 (2) utvrđuje se raspodjela među državama članicama mogućnosti ribolova dobivenih u okviru Sporazuma o partnerstvu u ribarstvu između Europske unije i Islamske Republike Mauritanije.

               (2)

               Člankom 1. stavkom 1. točkom (h) propisuje se da se mogućnosti ribolova iz kategorije 8 „Plovila za pelagijski ribolov (koja nisu hladnjače)” u slučaju nekorištenja mogu prenijeti u kategoriju 7 „Koćarice – hladnjače za pelagijski ribolov” u skladu s postupkom raspodjele za tu kategoriju.

               (3)

               Irska je 28. kolovoza 2014. potvrdila Komisiji da neće u potpunosti iskoristiti mogućnosti ribolova dodijeljene u kategoriji 8.

               (4)

               Svi su uvjeti za raspodjelu neiskorištenih mogućnosti ribolova utvrđeni u članku 10. Uredbe (EZ) br. 1006/2008 u kombinaciji s odredbama članka 1. stavka 1. točke (h) Uredbe (EU) br. 1259/2012 ispunjeni,

         ODLUČILA JE:
   Jedini članak
   Mogućnosti ribolova iz kategorije 8, a posebno ograničenja ulova u iznosu od 15 000 tona, prenose se i raspodjeljuju na sljedeće države članice prema ključu raspodjele kako je utvrđeno u članku 1. stavku 1. točki (g) Uredbe (EU) br. 1259/2012 za kategoriju 7 za razdoblje od 1. listopada 2014. do 15. prosinca 2014., kada završava sadašnji Protokol.

               Njemačka

               810 tona

               Francuska

               169 tona

               Latvija

               3 478 tona

               Litva

               3 719 tona

               Nizozemska

               4 038 tona

               Poljska

               1 685 tona

               Ujedinjena Kraljevina

               550 tona

               Irska

               551 tona

      Sastavljeno u Bruxellesu 5. studenoga 2014.

            Za Komisiju,

            u ime predsjednika,

         Lowri EVANS

            Glavna direktorica za pomorstvo i ribarstvo

      (1)  SL L 286, 29.10.2008., str. 33.

      (2)  Uredba Vijeća (EU) br. 1259/2012 od 3. prosinca 2012. o raspodjeli mogućnosti ribolova prema Protokolu o utvrđivanju mogućnosti ribolova i financijskog doprinosa predviđenih Sporazumom o partnerstvu u ribarstvu između Europske unije i Islamske Republike Mauritanije na razdoblje od dvije godine te o izmjeni Uredbe (EZ) br. 1801/2006 (SL L 361, 31.12.2012., str. 87.).


title: Provedbena odluka Komisije (EU) 2016/159 оd 4. veljače 2016. o utvrđivanju postupaka za podnošenje zahtjeva za dodjelu bespovratnih sredstava, zahtjeva za plaćanje i s tim povezanih informacija u pogledu hitnih mjera protiv štetnih organizama bilja iz Uredbe (EU) br. 652/2014 Europskog parlamenta i Vijeća (priopćeno pod brojem dokumenta C(2016) 524)

text:
               6.2.2016

               HR

               Službeni list Europske unije

               L 31/51

         PROVEDBENA ODLUKA KOMISIJE (EU) 2016/159
   оd 4. veljače 2016.
   o utvrđivanju postupaka za podnošenje zahtjeva za dodjelu bespovratnih sredstava, zahtjeva za plaćanje i s tim povezanih informacija u pogledu hitnih mjera protiv štetnih organizama bilja iz Uredbe (EU) br. 652/2014 Europskog parlamenta i Vijeća

         (priopćeno pod brojem dokumenta C(2016) 524)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (1), a posebno njezin članak 36. stavak 5.,
   budući da:

               (1)

               U skladu s člankom 16. stavkom 1. Uredbe (EU) br. 652/2014 državama članicama mogu se dodijeliti bespovratna sredstva u pogledu hitnih mjera koje se provode zbog potvrde prisutnosti jednog od štetnih organizama, kako je navedeno u članku 17. te Uredbe.

               (2)

               Države članice Komisiji šalju službene obavijesti o izbijanju štetnih organizama u skladu s člancima 1. i 2. Provedbene odluke Komisije 2014/917/EU (2). Informacije dostavljene u službenoj obavijesti čine preliminarne informacije o izbijanju štetnog organizma.

               (3)

               Kako bi se osiguralo dobro financijsko upravljanje i brzo informiranje o mjerama suzbijanja štetnih organizama koje provode države članice, primjereno je odrediti rokove do kojih države članice moraju podnijeti svoje zahtjeve za dodjelu bespovratnih sredstava i zahtjeve za plaćanje te odrediti koje je informacije potrebno dostaviti. Posebno bi se trebale dostaviti prve i ažurirane procjene rashoda država članica.

               (4)

               Potrebno je utvrditi tečaj koji će se primjenjivati prilikom konverzije financijskih procjena i zahtjeva za plaćanje koje su podnijele države članice koje ne upotrebljavaju euro kao nacionalnu valutu.

               (5)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Preliminarne informacije o procijenjenim troškovima
   Kako bi se dodijelio financijski doprinos Unije, države članice u roku od dva mjeseca od službene potvrde prisutnosti određenog štetnog organizma iz članka 17. Uredbe (EU) br. 652/2014 dostavljaju preliminarne informacije o izbijanju štetnog organizma. Obavijesti dostavljene Komisiji kako su opisane u člancima 1. i 2. Provedbene odluke 2014/917/EU smatraju se takvim preliminarnim informacijama.
   Najkasnije šest mjeseci nakon službene potvrde prisutnosti štetnog organizma države članice u skladu s člankom 16. stavkom 1. Uredbe (EU) br. 652/2014 Komisiji podnose zahtjev za dodjelu bespovratnih sredstava u elektroničkom obliku u skladu s predloškom utvrđenim u Prilogu I. ovoj Odluci.
   Zahtjev sadržava sljedeće informacije:

               (a)

               procijenjeni operativni troškovi iz članka 18. stavka 1. točke (a) Uredbe (EU) br. 652/2014;

               (b)

               procijenjeni troškovi ugovorâ o uslugama s trećim stranama iz članka 18. stavka 1. točke (b) Uredbe (EU) br. 652/2014;

               (c)

               procijenjeni troškovi naknade posjednicima i gospodarskim subjektima iz članka 18. stavka 1. točke (c) Uredbe (EU) br. 652/2014;

               (d)

               ako je primjenjivo, procijenjeni drugi troškovi nužni za iskorjenjivanje štetnog organizma iz članka 18. stavka 1. točke (e) Uredbe (EU) br. 652/2014, kojima se prilaže odgovarajuće obrazloženje.

         Svaka tri mjeseca nakon dostavljanja informacija iz drugog stavka države članice dostavljaju ažurirane informacije o troškovima iz tog stavka.
   Zahtjevi za dodjelu bespovratnih sredstava za procijenjene troškove nužne za iskorjenjivanje i/ili sprječavanje širenja štetnog organizma za koje je zahtjev već poslan u prethodnim kalendarskim godinama trebali bi sadržavati ažuriranu verziju Priloga I. ovoj Odluci.
   Članak 2.
   Zahtjevi za plaćanje
   U roku od šest mjeseci nakon roka utvrđenog u godišnjoj odluci o financiranju ili nakon što se potvrdi završetak iskorjenjivanja i/ili sprječavanja širenja štetnog organizma, ovisno o tome što nastupi prije, države članice Komisiji dostavljaju sljedeće:

               (a)

               zahtjev za plaćanje nastalih prihvatljivih troškova u elektroničkom obliku u skladu s predloškom utvrđenim u Prilogu II. ovoj Odluci;

               (b)

               tehničko izvješće u skladu s Prilogom III. ovoj Odluci.

         Članak 3.
   Stopa konverzije
   Ako su iznosi procijenjenih troškova ili rashoda države članice izraženi u valuti koja nije euro, predmetna država članica preračunava ih u eure na temelju zadnjeg deviznog tečaja koji je Europska središnja banka odredila prije prvog dana u mjesecu u kojem je država članica podnijela zahtjev za dodjelu bespovratnih sredstava.
   Članak 4.
   Primjenjivost
   Ova se Odluka primjenjuje u pogledu izbijanja štetnih organizama koja su Komisiji prijavljena od 1. siječnja 2016. nadalje.
   Članak 5.
   Adresati
   Ova je Odluka upućena državama članicama.

      Sastavljeno u Bruxellesu 4. veljače 2016.

            Za Komisiju

         Vytenis ANDRIUKAITIS

            Član Komisije

      (1)  SL L 189, 27.6.2014., str. 1.

      (2)  Provedbena odluka Komisije 2014/917/EU оd 15. prosinca 2014. o određivanju detaljnih pravila za primjenu Direktive Vijeća 2000/29/EZ u pogledu obavješćivanja o prisutnosti štetnih organizama i o mjerama koje su države članice poduzele ili namjeravaju poduzeti (SL L 360, 17.12.2014., str. 59.).

      PRILOG I.
      A.   ISKORJENJIVANJE

      B.   SPRJEČAVANJE ŠIRENJA

      C.   OSTALE MJERE

      PRILOG II.
      A.   ISKORJENJIVANJE

      B.   SPRJEČAVANJE ŠIRENJA

      C.   OSTALE MJERE

      PRILOG III.
      Tehničko izvješće sadrŽava sljedeće:

                  1.

                  Datum početka i datum završetka provedbe mjera.

                  2.

                  Opis provedenih tehničkih mjera s glavnim brojčanim podatcima.

                  3.

                  Epidemiološke karte (karte demarkiranog područja, područja izbijanja itd.).

                  4.

                  Detaljne informacije o tome u kojoj je mjeri provedeno iskorjenjivanje, sprječavanje širenja ili druge mjere poduzete nakon primjene predmetnih mjera.

                  5.

                  Rezultati epidemioloških istraživanja.

                  6.

                  Ostali relevantni dokumenti.


title: Provedbena odluka Komisije (EU) 2015/2278 оd 4. prosinca 2015. o izmjeni priloga I. i II. Odluci 2004/558/EZ u pogledu statusa područja slobodnog od zaraznog goveđeg rinotraheitisa za njemačke savezne države Bremen, Hessen i Donju Sasku (priopćeno pod brojem dokumenta C(2015) 8462) (Tekst značajan za EGP)

text:
               8.12.2015

               HR

               Službeni list Europske unije

               L 322/55

         PROVEDBENA ODLUKA KOMISIJE (EU) 2015/2278
   оd 4. prosinca 2015.
   o izmjeni priloga I. i II. Odluci 2004/558/EZ u pogledu statusa područja slobodnog od zaraznog goveđeg rinotraheitisa za njemačke savezne države Bremen, Hessen i Donju Sasku

         (priopćeno pod brojem dokumenta C(2015) 8462)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2. i članak 10. stavak 2.,
   budući da:

               (1)

               Direktivom 64/432/EEZ utvrđuju se pravila trgovine govedima unutar Unije, uključujući zahtjev da goveda obuhvaćena tim aktom tijekom prijevoza mora pratiti zdravstveni certifikat u skladu s obrascem 1. utvrđenim u Prilogu F toj Direktivi („obrazac 1.”) Člankom 9. te Direktive predviđa se da država članica koja je uvela obvezan nacionalni program kontrole za zarazni goveđi rinotraheitis može svoj program podnijeti Komisiji na odobrenje. Člankom 9. Direktive 64/432/EEZ utvrđena je i definicija dodatnih jamstava koja se mogu zahtijevati u trgovini unutar Unije.

               (2)

               Osim toga, člankom 10. Direktive 64/432/EEZ predviđa se da, kada država članica smatra da je njezino državno područje ili dio njezinog državnog područja slobodno od zaraznog goveđeg rinotraheitisa, dužna je Komisiji dostaviti odgovarajuću popratnu dokumentaciju. Tim je člankom utvrđena i definicija dodatnih jamstava koja se mogu zahtijevati u trgovini unutar Unije.

               (3)

               Odlukom Komisije 2004/558/EZ (2) odobravaju se programi za kontrolu i iskorjenjivanje infekcije goveđim herpes virusom tipa 1 (GHV1) koje su predložile države članice navedene u njezinu Prilogu I. za regije navedene u tom Prilogu te na koje se primjenjuju dodatna jamstva u skladu s člankom 9. Direktive 64/432/EEZ. Osim toga, u Prilogu II. Odluci 2004/558/EZ navedene su regije država članica koje se smatraju slobodnima od GHV1 i na koje se primjenjuju dodatna jamstva u skladu s člankom 10. Direktive 64/432/EEZ. U člancima 2. i 3. Odluke 2004/558/EZ navodi se i koje informacije treba umetnuti u obrazac 1. u pogledu upućivanja na tu Odluku.

               (4)

               Provedbenom odlukom Komisije 2014/798/EU (3) izmijenjena je Direktiva 64/432/EEZ, uključujući obrazac 1. Stoga je potrebno izmijeniti upućivanja na obrazac 1. u člancima 2. i 3. Odluke 2004/558/EZ.

               (5)

               U Prilogu I. Odluci 2004/558/EZ trenutačno su navedene njemačke savezne države Bremen, Hamburg, Hessen, Donja Saska, Sjeverna Rajna-Vestfalija, Porajnje-Falačka, Saarland i Schleswig-Holstein.

               (6)

               Njemačka je Komisiji dostavila popratnu dokumentaciju na temelju koje se savezne države Bremen, Hessen i Donja Saska mogu smatrati slobodnima od GHV1 i na njih se mogu primjenjivati dodatna jamstva u skladu s člankom 10. Direktive 64/432/EEZ.

               (7)

               Na temelju ocjene popratne dokumentacije koju je dostavila Njemačka, savezne države Bremen, Hessen i Donja Saska više ne bi trebale biti navedene u Prilogu I. Odluci 2004/558/EZ, već bi ih umjesto toga trebalo navesti u Prilogu II. toj Odluci te bi primjenu dodatnih jamstava u skladu s člankom 10. Direktive 64/432/EEZ trebalo proširiti i na te savezne države. Priloge I. i II. Odluci 2004/558/EZ trebalo bi stoga na odgovarajući način izmijeniti.

               (8)

               Odluku 2004/558/EZ trebalo bi stoga na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Odluka 2004/558/EZ mijenja se kako slijedi:

               1.

               U članku 2. stavak 4. zamjenjuje se sljedećim:
               „4.   U točki II.3.3. odjeljka C zdravstvenog certifikata utvrđenog u obrascu 1. iz Priloga F Direktivi 64/432/EEZ, koji prati goveda kako je navedeno u stavku 1. ovog članka, u odgovarajućim poljima koja treba popuniti u toj točki navode se brojevi odgovarajućeg članka, stavka i točke ove Odluke.”

               2.

               U članku 3. stavak 3. zamjenjuje se sljedećim:
               „3.   U točki II.3.3. odjeljka C zdravstvenog certifikata utvrđenog u obrascu 1. iz Priloga F Direktivi 64/432/EEZ, koji prati goveda kako je navedeno u stavku 1. ovog članka, u odgovarajućim poljima koja treba popuniti u toj točki navode se brojevi odgovarajućeg članka, stavka i točke ove Odluke.”

               3.

               Prilozi I. i II. zamjenjuju se tekstom iz Priloga ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 4. prosinca 2015.

            Za Komisiju

         Vytenis ANDRIUKAITIS

            Član Komisije

      (1)  SL 121, 29.7.1964., str. 1977.

      (2)  Odluka Komisije 2004/558/EZ od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog goveđeg rinotraheitisa i odobrenju programa iskorjenjivanja koji su predstavile određene države članice (SL L 249, 23.7.2004., str. 20.).

      (3)  Provedbena odluka Komisije 2014/798/EU оd 13. studenoga 2014. o izmjeni Priloga F Direktivi Vijeća 64/432/EEZ u pogledu obrazaca zdravstvenih certifikata za trgovinu govedima i svinjama unutar Unije te dodatnih zdravstvenih zahtjeva povezanih s trihinelom za trgovinu domaćim svinjama unutar Unije (SL L 330, 15.11.2014., str. 50.).

      PRILOG
      „
            PRILOG I.

                        Države članice

                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ

                        Belgija

                        Sve regije

                        Češka

                        Sve regije

                        Njemačka

                        Savezne države:

                                    Hamburg

                                    Sjeverna Rajna-Vestfalija

                                    Porajnje-Falačka

                                    Saarland

                                    Schleswig-Holstein

                        Italija

                        Regija Friuli-Venezia Giulia
                        Autonomna pokrajina Trento

            PRILOG II.

                        Države članice

                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ

                        Danska

                        Sve regije

                        Njemačka

                        Savezne države:

                                    Baden-Württemberg

                                    Bavarska

                                    Berlin

                                    Brandenburg

                                    Bremen

                                    Hessen

                                    Donja Saska

                                    Mecklenburg-Zapadno Pomorje

                                    Saska

                                    Saska-Anhalt

                                    Tiringija

                        Italija

                        Regija Valle d'Aosta
                        Autonomna pokrajina Bolzano

                        Austrija

                        Sve regije

                        Finska

                        Sve regije

                        Švedska

                        Sve regije

                  ”